
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1142 

17 Αυγούστου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις πυρκα¬ 
γιές της 28 ης Ιουλίου 2005 σε περιοχές της Νομαρ¬ 
χίας Ανατολικής Αττικής. 

Σύσταση, συγκρότηση και ορισμός μελών ομάδας ερ¬ 
γασίας για την ενημέρωση του τόμου φορολογικών 
δαπανών προϋπολογισμού οικονομικού έτους 
2006. 

Συμπληρωματική έγκριση υπερωριακής απασχόλησης 
με αμοιβή, κατά τις Κυριακές και εξαιρέσιμες ημέ¬ 
ρες, έξη (6) υπαλλήλων που υπηρετούν στο γραφείο 
του Υπουργού Απασχόλησης και Κοινωνικής Προ¬ 
στασίας, για το χρονικό διάστημα από 1.7.2005 μέ- 
χρι 31.12.2005. 

Τροποποίηση της υπ’αριθμ. Φ.20144/10731/2175/ 
27.4.2005 απόφασης συγκρότησης μέλους της 
ομάδας εργασίας για την κατάρτιση του Κανονι¬ 
σμού Οικονομικής Οργάνωσης και Λογιστικής Λει¬ 
τουργίας του Τ.Ε.Α.Δ.Υ. 

Καθορισμός αριθμού θέσεων για τους Δημοτικούς 
Βρεφονηπιακούς Σταθμούς Περιστεριού που πλη- 
ρούνται από άτομα που προστατεύονται από το 
ν.2643/1998 και κατανομή των θέσεων αυτών. 

Ανασυγκρότηση επιτροπής για τη διαπίστωση της 
αντικειμενικής αδυναμίας άσκησης καθηκόντων ει¬ 
δικότητας του Ελεγκτή Εναέριας Κυκλοφορίας και 
για την αναγνώριση δικαιώματος αποζημίωσης λό¬ 
γω θανάτου. 

Τροποποίηση 1 η προϋπολογισμού Κεφαλαίου Πλοηγι¬ 
κής Υπηρεσίας έτους 2005. 


ΑΠΟΦΑΣΕΙ Σ 

Αριθ. ΟΙΚ/4055/Α32 (1) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις πυρκαγιές της 
28 ης Ιουλίου 2005 σε περιοχές της Νομαρχίας Ανατολι¬ 
κής Αττικής. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος και ρυθμίσεως συνα¬ 
φών θεμάτων" που κυρώθηκε μετον.867/1979 (ΦΕΚ24Α7 
7.2.1979). 

2. Τις διατάξεις του ν. 1190/1981 (ΦΕΚ 203/Α/30.7.1981) 
ο οποίος κύρωσε την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτός τροποποιήθηκε 
και συμπληρώθηκε με το άρθρο 1, παρ. 42 και 43 του 
ν.2412/1996 «Μεταφορά αρμοδιοτήτων από το Υπουργι¬ 
κό Συμβούλιο σε άλλα Κυβερνητικά όργανα και άλλες δια¬ 
τάξεις» (ΦΕΚ 123/Α/17.6.1996). 

3. Τις διατάξεις του άρθρου 3, παρ. 3, τελευταίο εδάφιο 
του ν.1266/1982 (ΦΕΚ Α' 81) «Περί οργάνων ασκήσεως 
της νομισματικής, πιστωτικής και συναλλαγματικής πολι¬ 
τικής και άλλες διατάξεις» όπως συμπληρώθηκε με το άρ- 
θρ. 25, παρ. 6του ν. 1418/1984 «Περί Δημοσίων Έργων και 
ρυθμίσεις συναφών θεμάτων» (ΦΕΚ Α' 23). 

4. Τις διατάξεις του ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του ν.2576/1998 (ΦΕΚ 25 
Α'/9.2.1998) «Βελτίωση των διαδικασιών για την ανάθεση 
της κατασκευής των δημοσίων έργων και άλλες διατά¬ 
ξεις». 

6. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

7. Την υπ’αριθμ. Δ16α/04/773/29.11.1990 κοινή απόφα¬ 
ση του Υπουργού Προεδρίας και του Αναπληρωτή 
Υπουργού ΠΕ.ΧΩ.Δ.Ε. «περί εξαιρέσεως διοικητικών 
πράξεων και εγγράφων από τον κανόνα των τριών υπο¬ 
γραφών». 

8. Την υπ’αριθμ. 50148/542/24.6.1992 Κοινή Απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχνολογίας και Εμπορίου «Περι¬ 
στολή δαπανών Δημοσίου Τομέα» (ΦΕΚ420/Β/1.7.1992). 

9. Τις διατάξεις του άρθρου 22 του ν.2362/1995 «Περί 
Δημοσίου Λογιστικού ελέγχου των δαπανώντου Κράτους 
και άλλες διατάξεις» (ΦΕΚ 247/Α/27.11.1995). 

10. Τις διατάξεις του άρθρου 27 του ν.2081/1992 (ΦΕΚ 
154 Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατικού 
Προϋπολογισμού και η δαπάνη βαρύνει το Πρόγραμμα 
Δημοσίων Επενδύσεων και συγκεκριμένα τα έργα 
2000ΣΕ06900025, 2000ΣΕ06900026, 2000ΣΕ06900027 
της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του ν. 128/1975. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 1.250.000 €. 

11. Το π.δ. 81/2002 (ΦΕΚ 57/21.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το π.δ. 121/2004 (ΦΕΚ 84/Α/10.3.2004), για τον διο¬ 
ρισμό των Υπουργών και Υφυπουργών. 

13. Την υπ’ αριθμ. ΔΙΔΚ/Φ.1/2/6139 (ΦΕΚ 527/Β/ 
24.3.2004) Απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης, για την ανάθεση αρμοδιοτήτων στον Υφυπουργό 
Εσωτερικών, Δημόσιας Διοίκησης και Αποκέντρωσης, 
Αθανάσιο Νάκο. 

14. Την υπ’ αριθμ. 14650/ΔΙΟΕ 85 (ΦΕΚ 

519/Β/17.3.2004) Απόφαση του Πρωθυπουργού και του 
Υπουργού Οικονομίας και Οικονομικών, για τον καθορι¬ 
σμό αρμοδιοτήτων στον Υφυπουργό Οικονομίας και Οι¬ 
κονομικών, Πέτρο Δούκα. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών της Νομ. 
Ανατολικής Αττικής που επλήγησαν από την πυρκαγιά της 
28ης Ιουλίου 2005. 

16. Τις αυτοψίες που διενήργησε κλιμάκιο Μηχανικών 
της Υπηρεσίας μας, στους Δήμους Ν. Μάκρης, Ραφήνας, 
Σπάτων και στην Κοινότητα Πικερμίου της Νομαρχίας 
Ανατολικής Αττικής, αποφασίζουμε: 

1. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχή Βορ. Ελλάδος κ.λπ.», όπως αυτή κυρώθηκε, τροπο¬ 
ποιήθηκε και συμπληρώθηκε με τους ν. 867/1979, 
1048/1980, 1133/1981 και 1190/1981 όπως ορίζεται στο 
άρθρο 10 του ν.2576/1998 καθώς και των σχετικών κανο¬ 
νιστικών πράξεων όπως ισχύουν σήμερα για την αποκα¬ 
τάσταση των ζημιών των κτιρίων γενικά, τις οποίες προ- 
κάλεσαν οι πυρκαγιές της 28ης Ιουλίου 2005 σε περιοχές 
της Νομαρχίας Ανατολικής Αττικής και συγκεκριμένα στα 
διοικητικά όριατωνΔήμων Ν. Μάκρης, Ραφήνας, Σπάτων 
και στην Κοινότητα Πικερμίου. 

2. Το έργο της αποκατάστασης των ζημιών από τηνπυρ- 
καγιά, που έπληξε περιοχές των Δήμων Ν. Μάκρης, Ρα¬ 


φήνας, Σπάτων και την Κοινότητα Πικερμίου, ανατίθεται 
στην Υπηρεσία Αποκατάστασης Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους, απότη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευομένων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
τις πυρκαγιές της 28ης Ιουλίου 2005. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση Στεγαστικής Συνδρομής (Σ.Σ.) 
(άτοκο δάνειο και δωρεάν κρατική αρωγή) για την αποκα¬ 
τάσταση των ζημιών που προκάλεσαν οι πυρκαγιές της 
28ης Ιουλίου 2005 στους Δήμους Ν. Μάκρης, Ραφήνας, 
Σπάτων και στην Κοινότητα Πικερμίου: 

α. Για την ανακατασκευή κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από τις πυρκαγιές της 28ης Ιουλίου 2005 δεν επι¬ 
δέχονται, σύμφωνα με την κρίση της αρμόδιας Υπηρε¬ 
σίας, ουσιαστική αποκατάσταση, δηλαδή επισκευή που 
εξασφαλίζει την αναγκαία αντισεισμική αντοχή τους. 

β. Γ ια την επισκευή πάσης φύσεως κτιρίων που έχουν 
υποστεί ζημιές από τις πυρκαγιές της 28ης Ιουλίου 2005 
και δεν οφείλονται σε υπαιτιότητα των ενδιαφερομένων ή 
αφορούν κατασκευαστικές ελλείψεις και ατέλειες. 

γ. Τα ανωτέρω δάνεια δύνανται να χρησιμοποιηθούν και 
για αυτοστέγαση. 

δ. Σε περίπτωση ανακατασκευής ή αυτοστέγασης, απα¬ 
ραίτητη προϋπόθεση για τη χορήγηση Στεγαστικής Συν¬ 
δρομής είναι η κατεδάφιση του κτιρίου που επλήγη από 
την πυρκαγιά. 

ε. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται στεγαστικής συνδρομής. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α. Βεβαίωση της ΔΕΗ ότι είχε ρεύμα τουλάχιστον ένα 
χρόνο πριν από τις πυρκαγιές της 28ης Ιουλίου 2005. 

β. Δήλωση στοιχείων ακινήτων (Ε9) και (Ε1), στην οποία 
να περιλαμβάνεται το πληγέν ακίνητο, για χρονικό διά¬ 
στημα πριν από τις πυρκαγιές της 28ης Ιουλίου 2005. 

II. ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) θα καθορίζονται από την 
Υπηρεσία Αποκατάστασης Σεισμοπλήκτων (Υ.Α.Σ.) στην 
οποία οι ενδιαφερόμενοι θα πρέπει να υποβάλουν αίτηση 
με τα σχετικά δικαιολογητικά, μέσα στις προθεσμίες που 
καθορίζονται στην παρούσα απόφαση. 

2. Η Υ.Α.Σ. θα χορηγεί στους δικαιούχους βεβαίωση με 
την οποία θα προσδιορίζεται το ύψος της απαιτούμενης 
δαπάνης επισκευής ή το ποσό που δικαιούται ο ενδιαφε¬ 
ρόμενος για ανακατασκευή ή αυτοστέγαση. Στη βεβαίω¬ 
ση θα αναφέρεταιτο ποσό της δωρεάν κρατικής αρωγής 
καθώς και του δανείου, σύμφωνα με τους όρους που κα¬ 
θορίζονται κατωτέρω για τα κτίρια που βρίσκονται εντός 
της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή γιατί ο ενδιαφερόμενος το επιθυ- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15799 


μεί, τότε ο ιδιοκτήτης ή καθένας από τους συνιδιοκτήτες 
(εφόσον υφίσταται συνιδιοκτησία), δικαιούται στεγαστι- 
κή συνδρομή για αυτοστέγαση με αγορά ή ανέγερση κα¬ 
τοικίας σε άλλη πληγείσα περιοχή. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία της Υ.Α.Σ., με τους ακόλουθους βασικούς όρους: 

α) Για κτίσματα που έχουν χρήση κατοικίας 420 € ανά 
τ.μ. και με ανώτατο όριο δανειοδοτούμενης επιφάνειας τα 
120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 250 € ανά 
τ.μ. και για δανειοδοτούμενη επιφάνεια μέχρι 120 τ.μ., 
ήτοι μέχρι του ποσού των 30.000 €, για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ.μ. το ποσόντου δανείου ορίζε¬ 
ται σε 160 € ανά τ.μ. και για δανειοδοτούμενη επιφάνεια 
120 τ.μ., ήτοι μέχρι του ποσού των 19.200 € για κάθε επι¬ 
πλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται δάνειο ανάλογα με το εμβαδόν του και σύμφωνα μετά 
ισχύοντα ανώτατα όρια (εμβαδού και δανείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοικίας 
ή επαγγελματικές στέγες, χορηγείται ποσό δανείου που 
αντιστοιχεί στο 70% της εκάστοτε ισχύουσας μεγίστης τι¬ 
μής μονάδας για τη χρηματοδότηση των ανακατασκευα- 
ζομένων κατοικιών ή επαγγελματικών χώρων αντίστοιχα. 

δ) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ε) Γ ια κατασκευές βοηθητικής χρήσεως στο δώμα οικο¬ 
δομών π.χ. απολήξεις κλιμακοστασίων, ανελκυστήρων 
κ.λπ. χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρημα¬ 
τοδότηση της ανακατασκευαζόμενης επιφάνειας. 

στ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητάτης και με την προϋπόθεση ότι το σύνο¬ 
λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κ.λπ.) η ανά 
τ.μ. τιμή αποζημίωσης κατεδαφιστέου ή καταστραφέντος 
ολοσχερώς κτίσματος, (είτε βάσει πρωτοκόλλων κατεδα- 
φίσεως, είτε ως ασύμφορα επισκευής, είτε ως μη ασφα¬ 
λώς επισκευάσιμα λόγω ευτελών δομικών υλικών) είναι η 
αυτή με της κατοικίας, παράγραφος (α). 

ζ) Για αποθήκες οποιοσδήποτε χρήσης (εκτός οικιακής) 
καθώς και στάβλους, αγροτικά κτίσματα, χώρους αποθή¬ 
κευσης, που είτε βρίσκονται στο ίδιο οικόπεδο με το κυ¬ 
ρίως κτίσμα είτε σε άλλο, καθώς και για οικιακές αποθή¬ 
κες που βρίσκονται σε άλλο οικόπεδο από το κυρίως κτί¬ 
σμα η ανά τ.μ. κατεδαφιστέου ή καταστραφέντος 


ολοσχερώς κτίσματος τιμή αποζημίωσης, ανέρχεται στο 
ποσό των 145 € κατεδαφιζόμενης ή καταστραφείσας ολο¬ 
σχερώς επιφάνειας και μέχρι εμβαδού 120 τ.μ. 

η) Για την ανακατασκευή αγροτικών κατοικιών (χτισμά¬ 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 220 € ανά τ.μ. κατε- 
δαφιζόμενης ή καταστραφείσας ολοσχερώς επιφάνειας 
και μέχρι συνολικού εμβαδού 120 τ.μ. 

θ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 355 € ανά τ.μ. επί του συνόλου της κα- 
τεδαφιστέας ή καταστραφείσας ολοσχερώς επιφάνειας 
και η ανεγειρόμενη επιφάνεια δεν θα πρέπει να είναι μι¬ 
κρότερη του 75% της κατεδαφισθείσης. 

ι) Για την ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκου του κατεδαφιστέου ή καταστραφέντος ολοσχε¬ 
ρώς κτίσματος και ανέρχεται στο ποσό των 50 € ανά κυβι¬ 
κό μέτρο. 

ια) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής για ανακατασκευή ή αυτοστέγα¬ 
ση που αντιστοιχεί στην ιδιοκτησία του, επί πλέον στεγα- 
στική συνδρομή ανάλογη με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ιβ) δωρεάν κρατική αρωγή, που αντιστοιχεί στην παρα¬ 
πάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε (1/3) της στεγαστικής συν¬ 
δρομής και μόνο για μία ιδιοκτησία. Στην περίπτωση της 
παρ. (β) κάθε τμήμα με επιφάνεια 150 τ.μ. θεωρείται ανε¬ 
ξάρτητη ιδιοκτησία. 

ιγ) Σε περίπτωση που στον ίδιο ιδιοκτήτη ανήκαν πριν 
από την πυρκαγιά, περισσότερες της μίας ιδιοκτησίες, 
δάνειο δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία επι¬ 
λέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται εξ ολοκλήρου υπό μορ¬ 
φή δανείου, χωρίς δωρεάν κρατική αρωγή. 

ιδ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει, κτίσμα εμβαδού ή όγκου τουλάχιστον ίσο με τα (2/3) 
του εμβαδού ή του όγκου του κατεδαφιστέου ή κατα¬ 
στραφέντος ολοσχερώς κτίσματος, με βάση το οποίο 
υπολογίσθηκε η στεγαστική συνδρομή. Σε όλες τις άλλες 
περιπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα, εμβαδού τουλάχιστον 
ίσο με τα (2/3) του εμβαδού του κατεδαφιστέου ή κατα¬ 
στραφέντος ολοσχερώς κτίσματος, με βάση το οποίο 
υπολογίσθηκε η στεγαστική συνδρομή. 

ιε) Στις περιπτώσεις αυτοστέγασης, η Σ.Σ. δεν μπορεί 
να υπερβαίνει, το αναφερόμενο στα συμβόλαια αγορα¬ 
πωλησίας, τίμημα. Η αγοραζόμενη κατοικία, θα πρέπει να 
είναι νομίμως υφιστάμενη και να έχει εμβαδόν, τουλάχι¬ 
στον ίσο με το 40% της δανειοδοτούμενης επιφάνειας του 
κατεδαφιστέου ή καταστραφέντος ολοσχερώς κτίσμα¬ 
τος. Στις περιπτώσεις που το κτίσμα, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια (οι¬ 
κισμοί προϋφιστάμενοιτου 1923), η στατική επάρκεια του 

κτιρίου, θα πρέπει να βεβαιώνεται, από δύο ιδιώτες Πολι¬ 
τικούς Μηχανικούς. 

ιστ) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολό τους (όπως αναφέρεται στο ΦΕΚ δημοσίευσης 
της απόφασης χαρακτηρισμού), η στεγαστική συνδρομή 
ανέρχεται μέχρι του ποσού των 500 € ανά τ.μ. χωρίς πε¬ 
ριορισμό ως προς το συνολικό εμβαδόν της ιδιοκτησίας. 

ιζ) Γ ια κτίρια που έχει χαρακτηρισθεί διατηρητέα μόνο η 
όψη (όπως αναφέρεται στο ΦΕΚ δημοσίευσης της απόφα¬ 
σης χαρακτηρισμού) και κρίνονται κατεδαφιστέα, χορηγεί¬ 
ται στεγαστική συνδρομή ανακατασκευής της όψης με 
χρήση του τιμολογίου επισκευής της Υπηρεσίας για διατη¬ 
ρητέα ή παραδοσιακά κτίρια και ανακατασκευής του υπο¬ 
λοίπου κτιρίου με τα όρια τιμών που ισχύουν για την αντί¬ 
στοιχη κατηγορία κτιρίου, όπως αναφέρονται στις σχετι¬ 
κές παραγράφους, χωρίς περιορισμό του εμβαδού. 

Γ ια να ισχύουν οι περιπτώσεις ιστ) και ιζ) θα πρέπει τα 
κτίρια να ήταν χαρακτηρισμένα διατηρητέα ή παραδο¬ 
σιακά, από το Υ.ΠΕ.ΧΩ.Δ.Ε. ή από το Υπουργείο Πολιτι¬ 
σμού, (ημερομηνία ΦΕΚ δημοσίευσης της απόφασης χα¬ 
ρακτηρισμού) ή να είχε αρχίσει η διαδικασία χαρακτηρι¬ 
σμού τους πριν την ημέρα της πυρκαγιάς. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τηνπυρκαγιά και όχι από 
εγκατάλειψη. 

2. ΕΠΙΣΚΕΥΗ 

α) Για την επισκευή ζημιών στα «μη φέροντα» στοιχεία 
κτιρίων, το ποσό της στεγαστικής συνδρομής, ανέρχεται 
μέχρι 11θ€ανάτ.μ. και μέχρι συνολικού εμβαδού 120τ.μ., 
ανά χωριστή ιδιοκτησία. 

β) Γ ια την επισκευή ζημιών στον «φέροντα» οργανισμό 
κτιρίων, το ποσό της στεγαστικής συνδρομής, ανέρχεται 
μέχρι του ποσού των 150 € ανά τ.μ., χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
συνδρομής, δεν επιτρέπεται να υπερβαίνει το όριο των 
240 € ανά τ.μ. 

δ) Γιατις επισκευές κτιρίων, κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσα της πυρκαγιάς Απόφαση του Υ.ΠΕ.ΧΩ.Δ.Ε. ή του 
Υπουργείου Πολιτισμού, η Σ.Σ. ανέρχεται μέχρι του πο¬ 
σού των 580 € ανά τ.μ., χωρίς περιορισμό ως προς το συ¬ 
νολικό εμβαδόν της ιδιοκτησίας. Απαραίτητη προϋπόθε¬ 
ση, το κτίριο να χρησιμοποιείται και οι ζημιές να προέρ¬ 
χονται από την πυρκαγιά και όχι από εγκατάλειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα, με τα όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος), που αναφέρθηκαν στα προηγούμενα. 

στ) Γ ια επισκευή αποθηκών ανεξαρτήτου χρήσης, αγρο¬ 
τικών κτισμάτων (πλην οικιών), η στεγαστική ενίσχυση 
ανέρχεται μέχρι συνολικού ποσού 2.900 €, για κάθε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία, το ύψος της στεγαστικής συν¬ 
δρομής (δάνειο και δωρεάν κρατική αρωγή), για την απο¬ 
κατάσταση του φέροντος οργανισμού και των λοιπών μη 


φερόντων στοιχείων, θα ανέρχεται στο ποσό των 260 € 
ανά τ.μ., επί του συνόλου της επιφάνειας του κτιρίου. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση τωνζημιώντης ιδιοκτησίας του, και πρόσθετη στε- 
γαστική συνδρομή για την κάλυψη της δαπάνης, που ανα¬ 
λογεί για την αποκατάσταση των ζημιών, των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί, στην ανω¬ 
τέρω στεγαστική συνδρομή επισκευής, θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε (1/3) της στεγαστικής συνδρομής και μόνον για μία 
ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από την πυρκαγιά, περισσότερες της μιας ιδιοκτησίες, 
στεγαστική συνδρομή δικαιούται, για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες, το σύνολο της στε- 
γαστικής συνδρομής, χορηγείται υπό μορφή δανείου, χω¬ 
ρίς δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή, θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική αρωγή 
και το μισό (1/2) του δανείου, καταβάλλεται με την υπογρα¬ 
φή της δανειστικής σύμβασης, η δε επόμενη, που περιλαμ¬ 
βάνει το υπόλοιπο μισό (1/2) του δανείου, καταβάλλεται 
όταν θα έχουν εκτελεσθεί εργασίες, που αφορούν στην κα¬ 
τασκευή του φέροντα οργανισμού, τοιχοποιιών, επιχρισμά¬ 
των, κουφωμάτων και κιγκλιδωμάτων. Στις περιπτώσεις που 
δεν έχει χορηγηθεί αποδεδειγμένα η δωρεάν κρατική αρω¬ 
γή, θα χορηγείται το σύνολο του δανείου καιη δωρεάν κρα¬ 
τική αρωγή θα ενέχει θέση β' δόσης του δανείου. 

β) Η στεγαστική συνδρομή για επισκευές, χορηγείται σε 
δύο δόσεις, η πρώτη από τις οποίες, που περιλαμβάνει ολό¬ 
κληρη την δωρεάν κρατική αρωγή και το μισό (1/2) του δα¬ 
νείου, καταβάλλεται, με την υπογραφή της δανειστικής 
σύμβασης καιη επόμενη, που περιλαμβάνει το υπόλοιπο μι¬ 
σό (1/2) του δανείου, καταβάλλεται με την εκτέλεση των ερ¬ 
γασιών που καλύπτουν το 80% του χορηγηθέντος ποσού. 

γ) Το ποσό της στεγαστικής συνδρομής για αυτοστέγα¬ 
ση, θα χορηγείται εφάπαξ, με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου, με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της αρμόδιας 
Υπηρεσίας. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής, ορίζεται σε δεκαπέντε (15) 
χρόνια, η δε εξόφλησή τους, θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η συνολική διάρκεια των δανείων επισκευής, διατη¬ 
ρητέων ή παραδοσιακών κτιρίων, ορίζεται σε είκοσι πέντε 
(25) χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες, θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

στ) Η στεγαστική συνδρομή για την αποκατάσταση ζη- 

μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρουςτων ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο¬ 
γαριασμό του αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

ζ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου, δωδεκάμηνης διάρκειας 
της εκάστοτε τελευταίας εκδόσεως, που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κ.λπ., επιδοτού¬ 
μενο κατά 100% από το λογαριασμό του ν. 128/1975. 

η) Για τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδους της ιδιοκτησίας, που έχουν επ’ 
αυτού (καθολική διαδοχή, ειδική διαδοχή, επικαρπία, ψι¬ 
λή κυριότητα, συνιδιοκτησία κ.λπ.). Απαραίτητη όμως 
προϋπόθεση είναι, οι νέοι κτήτορες να έχουν υποβάλλει 
εμπρόθεσμα αίτηση και τα απαιτούμενα δικαιολογητικά, 
σύμφωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες, 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πυρκαγιές της 28ης Ιουλίου 2005. 

3. Είναι δυνατή, η χορήγηση στεγαστικής συνδρομής 
και στους νέους κτήτορες, που απέκτησαν τη πλήρη κυ¬ 
ριότητα του ακινήτου με γονική παροχή, μετά την λήξη 
των προθεσμιών αρχικών αιτήσεων, χωρίς να έχει υπο¬ 
βληθεί εμπρόθεσμη αίτηση από το νέο κτήτορα. Στην πε¬ 
ρίπτωση αυτή αρκεί μόνο η εμπρόθεσμη υποβολή αίτη¬ 
σης από τον αρχικό ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VII. ΥΠΟΘΗΚΕΣ ΔΑΝΕΙΩΝ 

Γ ια ποσά μέχρι 3.000 € δεν απαιτείται εγγραφή υποθήκης. 

Γ ια την ασφάλεια κάθε δανείου, θα εγγράφεται υπέρ 
της δανείστριας Τράπεζας υποθήκη επί του ακινήτου που 
θα επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου, που τυχόν 
προσφέρεταιαπότο δανειολήπτη, εφόσον η αξία του ακι¬ 
νήτου, καλύπτει το ασφαλιζόμενο δάνειο. Η υποθήκη 
μπορεί επίσης να μεταφέρεται εκ των υστέρων σε άλλο 
ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέντων 
από τις πυρκαγιές της 28ης Ιουλίου 2005 και στις περι¬ 
πτώσεις που υπάρχει αδυναμία προσφοράς ακινήτου για 


εγγραφή υποθήκης, προς εξασφάλιση του δανείου, πι¬ 
στοποιούμενη από σχετική βεβαίωση της αρμόδιας Μη¬ 
τρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων, θα 
καθορίζεται ρητά ότι, σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση, εξαιρουμένηςτης μη εξόφλησης δόσε¬ 
ων του δανείου θα υπόκεινται, πέρα από τις νόμιμες 
κυρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του, με επι¬ 
τόκιο μεγαλύτερο κατά 2,5 ποσοστιαίες μονάδες, από το 
επιτόκιο που καθορίσθηκε με τη δανειστική σύμβαση, για 
κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή, δαπάνη του Προγράμμα¬ 
τος Δημοσίων Επενδύσεων ύψους 1.250.000 €, για τα 
επόμενα τέσσερα οικονομικά έτη και θα βαρύνει το έργο 
2000ΣΕ06900025της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου, βαρύνει το λογαριασμό του ν. 128/1975, ο οποίος 
δημιουργείται από παρακράτηση επί των χορηγήσεων 
των Τραπεζών, με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό, μόνο σε περίπτωση ελλειμματικότητάς 
του. Το ύψος της δαπάνης αυτής είναι της τάξης των 
1.250.000 €. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 4 Αυγούστου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Α. ΝΑΚΟΣ 

ΥΦΥΠΟΥΡΓΟΣ 

ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Π. ΔΟΥΚΑΣ 

-* 

Αριθμ. 2/34997/0004 (2) 

Σύσταση, συγκρότηση και ορισμός μελών ομάδας εργα¬ 
σίας για την ενημέρωση του τόμου φορολογικών δα¬ 
πανών προϋπολογισμού οικονομικού έτους 2006. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 34 του ν. 1914/1990 «Εκσυγχρονισμός 
και ανάπτυξη του δημόσιου τομέα και της αγοράς, φορο¬ 
λογικές ρυθμίσεις και άλλες διατάξεις» (Α.178), όπως 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αποσαφηνίστηκε μετις παραγράφους 1 και2του άρθρου 
13 του ν.2346/1995 (Α.220) 

β) του άρθρου 13 του ν.2690/1999 «Κύρωση του Κώδι¬ 
κα Διοικητικής Διαδικασίας και άλλες διατάξεις» (Α.45) 

γ) του άρθρου 29Ατου ν. 1558/1985 «Κυβέρνηση και Κυ¬ 
βερνητικά Όργανα» (Α.137), που προστέθηκε με το άρ¬ 
θρο 27του ν.2081/1992 (Α.154) και τροποποιήθηκε με την 
παράγραφο 2α του άρθρου 1 του ν.2469/1997 (Α.38) 
όπως κωδικοποιήθηκε με το άρθρο 90 του π.δ. 63/2005. 

δ) του άρθρου 17 του ν.3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μόνιμων στελεχών των Ενόπλων Δυ¬ 
νάμεων και αντίστοιχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συνα¬ 
φείς διατάξεις» (Α.297) 

ε) του π.δ. 284/1988 «Οργανισμός Υπουργείου Οικονο¬ 
μικών» (Α.128), όπως τροποποιήθηκε και ισχύει 

2. Την υπ’αριθμ. 14650/ΔΙΟΕ85/17.3.2004 απόφαση του 
Πρωθυπουργού και Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών» (Β.519) 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη σύμφωνα με την παράγραφο 2 
του άρθρου 17του ν.3205/2003, η οποία θα βαρύνει τις πι¬ 
στώσεις του εκτελούμενου προϋπολογισμού, έτους 
2005, του Υπουργείου Οικονομίας και Οικονομικών. 

4. Το από 28.6.2005 υπηρεσιακό σημείωμα της 20ης Δι¬ 
εύθυνσης Προϋπολογισμού 

5. Την υπ’αριθμ. 2/25876/0004/23.6.2004 «Σύσταση και 
ορισμός μελών Ομάδας Εργασίας για ενημέρωση τόμου 
φορολογικών δαπανών προϋπολογισμού 2005» (Β.995) 
όμοια απόφασή μας. 

6. Την υφιστάμενη υπηρεσιακή ανάγκη για ενημέρωση 
του τόμου φορολογικών δαπανών προϋπολογισμού οικο¬ 
νομικού έτους 2006, όπως προκύπτει από τις διατάξεις 
του άρθρου 59 του ν.2214/1994 (Α.75), αποφασίζουμε: 

1. Συστήνουμε στο Γενικό Λογιστήριο του Κράτους 
Ομάδα Εργασίας για την ενημέρωση του τόμου φορολο¬ 
γικών δαπανών, που θα συνοδεύσει τον Κρατικό Προϋπο¬ 
λογισμού 2006, και ορίζουμε μέλη της τους κατωτέρω 
υπαλλήλους: 

α. Σπυρόπουλο Φιλοποίμενα, υπάλληλο ΠΕ/Α', προϊ¬ 
στάμενο του Γ Τμήματος Εσόδων της 20ης Δ/νσης Προ¬ 
ϋπολογισμού. 

β. Πλάκα Βασίλειο, υπάλληλο ΠΕ/Α', προϊστάμενο του 
Β' Τμήματος Φορολογίας Καπνού της Δ/νσης Ειδικών Φό¬ 
ρων Κατανάλωσης με αναπληρώτριά του την Τσουράκη 
Φωτεινή υπάλληλο ΠΕ/Α', προϊσταμένη του Γ Τμήματος 
Φορολογίας αιθυλικής αλκοόλης, αλκοολούχων ποτών, 
οίνου, ζύθου και λοιπών ειδών, της ίδιας Δ/νσης. 

γ. Παπαδοπούλου Ειρήνη, υπάλληλο ΠΕ/Α', προϊσταμέ- 
νη του Α' Τμήματος της Δ/νσης Τελών και Ειδικών Φορο¬ 
λογιών με αναπληρωτή της τον Χατζηνικολάου Νικόλαο, 
υπάλληλο ΠΕ/Δ', που υπηρετεί στο Β' Τμήμα της ίδιας 
Δ/νσης. 

δ. Καραγιάννη Γεώργιο, υπάλληλο ΠΕ/Α', προϊστάμενο 
του Α' Τμήματος Φορολογίας Εισοδήματος Κεφαλαίου 
και Αυτοκινήτων της 30ης Δ/νσης Εφαρμογών Η/Υ. 

ε. Ζωγράφου Πηνελόπη, υπάλληλο ΠΕ/Α', που υπηρετεί 
στο Α'Τμήμα της 14ης Δ/νσης Φ. Π. Α. με αναπληρωτή της 
τον Δεδεμάδη Βασίλειο, υπάλληλο ΠΕ/Α' που υπηρετεί 
στο ίδιο Τμήμα. 

στ. Κατσαρού Αναστασία, υπάλληλο ΠΕ/Α', που υπηρε¬ 


τεί στην 13η Δ/νση Φορολογίας Κεφαλαίου με αναπληρώ- 
τριάτηςτην Μπέκα Ελένη, υπάλληλο ΠΕ/Β'που υπηρετεί 
στην ίδια Δ/νση. 

ζ. Ηλιοκαύτου Μαριάννα, υπάλληλο ΠΕ/Β'που υπηρετεί 
στο Β'Τμήμα της 12ης Δ/νσης Φορολογίας Εισοδήματος, 
με αναπληρωτή της το Χαπίδη Ματθαίο, υπάλληλο ΠΕ/Γ 
που υπηρετεί στο ίδιο Τμήμα. 

η. Δασουρά Βασίλειο, υπάλληλο ΠΕ/Γ που υπηρετεί 
στο Α' Τμήμα της 12ης Δ/νσης Φορολογίας Εισοδήματος 
με αναπληρωτή του το Σαραϊδάρη Αναστάσιο, υπάλληλο 
ΠΕ/Δ' που υπηρετεί στο ίδιο Τ μήμα. 

θ. ΠαπακώσταΔημήτριο, υπάλληλο ΠΕ/Γ που υπηρετεί 
στο Β' Τ μήμα της 18ης Δ/νσης Τελωνειακών Οικονομικών 
Καθεστώτων, με αναπληρωτή του το Λάμπρου Χρήστο, 
υπάλληλο ΠΕ/Β' που υπηρετεί στο ίδιο Τμήμα. 

ι. Κορομάντζου Ακριβή, υπάλληλο ΠΕ/Γ που υπηρετεί 
στο Γ Τμήμα Εσόδων της 20ης Δ/νσης Προϋπολογισμού. 

ια. Δημητροπούλου Παναγιώτα, υπάλληλο ΔΕ/Α' που 
υπηρετεί στο Γ Τ μήμα Εσόδων της 20ης Δ/νσης Προϋπο¬ 
λογισμού. 

ιβ. Χριστοφορίδου Παναγιώτα, υπάλληλο ΔΕ/Β' που 
υπηρετεί στην 20η Δ/νση Προϋπολογισμού. 

Χρέη συντονιστή ανατίθενται στο Σπυρόπουλο Φιλοποί- 
μενα με αναπληρώτριά του την Ειρήνη Παπαδοπούλου. 
Τη γραμματειακή υποστήριξη θα έχουν η Δημητροπού¬ 
λου Παναγιώτα και η Χριστοφορίδου Παναγιώτα. 

2. Έργο της ομάδας εργασίας είναι α) η ενημέρωση του 
τόμου φορολογικών δαπανών με μεταβολές της φορολο¬ 
γικής νομοθεσίας που θεσπίστηκαν ή πρόκειται να θεσπι¬ 
στούν μέχρι 30.9.2005 και β) η ποσοτικοποίηση του κό¬ 
στους απώλειας εσόδων για το δημόσιο σε ετήσια βάση, 
για όσο το δυνατόν περισσότερες κατηγορίες φορολογι¬ 
κών δαπανών. 

3. Η ομάδα εργασίας θα συνεδριάζει εκτός του κανονι¬ 
κού ωραρίου λειτουργίας των δημόσιων υπηρεσιών, θα 
ξεκινήσει τις εργασίες την 1.7. 2005 και θα τελειώσει στις 
30.10.2005. 

4. Η αμοιβή των μελών της ανωτέρω ομάδας εργασίας 
θα καθορισθεί με άλλη απόφαση του Υπουργού Οικονο¬ 
μίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. Φ 80427/οικ. 17578/3594 (3) 

Συμπληρωματική έγκριση υπερωριακής απασχόλησης με 
αμοιβή, κατά τις Κυριακές και εξαιρέσιμες ημέρες, έξη 
(6) υπαλλήλωνπου υπηρετούν στο γραφείο του Υπουρ¬ 
γού Απασχόλησης και Κοινωνικής Προστασίας, για το 
χρονικό διάστημα από 1.7.2005 μέχρι 31.12.2005 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη: 

1. Τις διατάξεις του ν.3205/2003 (ΦΕΚ 297/Α/2003), άρ¬ 
θρο 16. 

2. Τηναριθμ. 2/72757/0022/31.12.2004 εγκύκλιοτου Γ.Λ.Κ. 

3. Το π.δ. 213/1992 (ΦΕΚ 102/Α) «Οργανισμός της Γενι¬ 
κής Γραμματείας Κοινωνικών Ασφαλίσεων, Υπουργείου 
Υγείας Πρόνοιας και Κοινωνικών Ασφαλίσεων». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4. Την υπ’ αριθμ. Υ1/10.3.2004 (ΦΕΚ 513/Β/10.3.2004) 
Απόφαση του Πρωθυπουργού «Μεταβολή τίτλων Υπουρ¬ 
γείων και καθορισμός της σειράς τάξης των Υπουργείων». 

5. Τοπ.δ/γμα 121/2004 (ΦΕΚ84/Α/10.3.2004) Διορισμός 
Υπουργών και Υφυπουργών της Κυβερνήσεως. 

6. Την υπ’ αριθμ. 80015/22.4.2004 (ΦΕΚ 598/τ.Β') από¬ 
φαση «Ανάθεση αρμοδιοτήτων στους Υφυπουργούς 
Απασχόλησης και Κοινωνικής Προστασίας» όπως τροπο¬ 
ποιήθηκε με τις υπ’ αριθμ. 80026/14.6.2004 (ΦΕΚ883/τ.Β') 
και 80045/23.8.2004 (ΦΕΚ 1293/τ.Β'). 

7. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των (4.500) ΕΥΡΩ και θα 
βαρύνει την εγγεγραμμένη πίστωση στον προϋπολογι¬ 
σμό της Γ.Γ.Κ.Α. έτους 2005 ΚΑΕ 0512, αποφασίζουμε: 

Εγκρίνουμε την υπερωριακή εργασία με αμοιβή, κατά 
τις Κυριακές και εξαιρέσιμες ημέρες, για έξη (6) υπαλλή¬ 
λους που υπηρετούν στο Γραφείο του Υπουργού Απα¬ 
σχόλησης και Κοινωνικής Προστασίας, για (576) ώρες τις 
Κυριακές και εξαιρέσιμες ημέρες, για το χρονικό διάστη¬ 
μα από 1.7.2005 μέχρι και 31.12.2005 

Η πραγματοποίηση των ωρών θα βεβαιώνεται από τον 
Προϊστάμενο του Γ ραφείου. Η απόφαση αυτή να δημοσι- 
ευθεί στην Εφημερίδα της Κυβερνήσεως. 

Αθήνα, 29 Ιουλίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. Φ20144/17934/3682 (4) 

Τροποποίηση της υπ’αριθμ. Φ.20144/10731/2175/ 

27.4.2005 απόφασης συγκρότησης μέλους της ομά¬ 
δας εργασίας για την κατάρτιση του Κανονισμού Οι¬ 
κονομικής Οργάνωσης και Λογιστικής Λειτουργίας 
του Τ.Ε.Α.Δ.Υ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των εδαφ. α,β,γ, και δ της παρ. 3 του αρ- 
θρ. 8 του ν.2042/1992 (75/Α). 

2. Τις διατάξεις του άρθρου 17 του ν.3205/2003 (ΦΕΚ 
297/Α). 

3. Τις διατάξεις της άρθρου 14 του ν.2676/1999 (ΦΕΚ 1/Α/ 
5.1.2004) «Οργανωτική και Λειτουργική Αναδιάρθρωση 
των φορέων Κοινωνικής Ασφάλισης και άλλες διατάξεις». 

4. Την υπ’αριθμ. Φ144/1124/23.3.1999 απόφαση του 
Υπουργού Εργασίας και Κοινωνικών Ασφαλίσεων. «Κανο¬ 
νισμός Οικονομικής Οργάνωσης και Λογιστικής Λειτουρ¬ 
γίας του Τ.Ε.Α.Δ.Υ.» όπως τροποποιήθηκε με την υπ’α- 
ριθμ. Φ159/5822/23.12.2002 απόφαση 

5. Την υπ’αριθμ. Φ20144/10731/2175 (ΦΕΚ 616/ 
10.5.2005) απόφαση του Υπουργού Απασχόλησης και Κοι¬ 
νωνικής Προστασίας. "Συγκρότηση ομάδας εργασίας για 
την κατάρτιση του Κανονισμού Οικονομικής Οργάνωσης 
και Λογιστικής Λειτουργίας του Τ.Ε.Α.Δ.Υ. και καθορισμός 
αποζημίωσης». 

6. Τις διατάξεις του π.δ/τος 213/1992 «Οργανισμός της 
Γ.Γ.Κ.Α.» (ΦΕΚ102/Α). 

7. Την υπ’αριθμ. Υ1/10.3.2004 (ΦΕΚ 513/Α) απόφαση 
«Μεταβολή τίτλων Υπουργείων και καθορισμός τάξης των 
Υπουργείων». 


8. Τις διατάξεις του αρθρ. 27 του ν.2081/1992 (ΦΕΚ 
154/Α) με το οποίο προστέθηκε άρθρ. 29 α στο ν.1558/ 
1985 (ΦΕΚ 137/Α), όπως μεταγενέστερα τροποποιήθηκε 
με το άρθρο 1 παρ. 2α του ν.2469/1997 (ΦΕΚ38/Α). 

9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού και του Προϋπολογισμού του Ταμείου. 

10. Το υπ’αριθμ. 11852/11.7.2005 έγγραφο του 
Τ.Ε.Α.Δ.Υ με το οποίο διαβιβάσθηκε η υπ’ αριθμ. 205/ 

23.6.2005 απόφαση της συνεδρίασης του Δ.Σ. του Ταμεί¬ 
ου για την αντικατάσταση μέλους της ομάδας εργασίας 
για την κατάρτιση του Κανονισμού Οικονομικής Οργάνω¬ 
σης και Λογιστικής Λειτουργίας του Τ.Ε.Α.Δ.Υ. 

11. Την υπ’αριθμ. 80015/22.4.2004, (ΦΕΚ598/τ. Β') κοι¬ 
νή απόφαση Πρωθυπουργού και Υπουργού «Ανάθεση αρ¬ 
μοδιοτήτων στους Υφυπουργούς Απασχόλησης και Κοι¬ 
νωνικής Προστασίας», όπως τροποποιήθηκε με την αριθ. 
80045/23.8.2004 (ΦΕΚ 1293/τ. Β'), αποφασίζουμε: 

Τροποποιούμε την υπ’αριθμ. Φ.20144/10731/2175/ 

27.4.2005 απόφαση και ορίζουμε μέλος στην ομάδα ερ¬ 
γασίας για την κατάρτιση του Κανονισμού Οικονομικής 
Οργάνωσης και Λογιστικής Λειτουργίας του Ταμείου Επι¬ 
κουρικής Ασφάλισης Δημοσίων Υπαλλήλων (ΤΕΑΔΥ) τον 
Χριστοδουλόπουλο Βασίλειο, Διευθυντή της ΙΑ' Υπηρε¬ 
σιακής Μονάδας του Ταμείου, σε αντικατάσταση της 
Γιαννοπούλου Ειρήνης τελωνειακής υπαλλήλου η οποία 
δεν υπηρετεί πλέον στην μονάδα αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 200534 (5) 

Καθορισμός αριθμού θέσεων για τους Δημοτικούς Βρε¬ 
φονηπιακούς Σταθμούς Περιστεριού που πληρούνται 
από άτομα που προστατεύονται από το ν.2643/1998 
και κατανομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ.1 και 2 του άρθρου 3 του 
ν.2643/1998 (220/Α'), όπως αντικαταστάθηκαν από τις δια- 
τάξειςτηςπαρ. 3του άρθρ. 31 του ν.2956/2001 (258/Α') και 
της παρ. 3 του άρθρ. 48 του ν.2972/2001 (291/Α') και της 
παρ. 1 του άρθρ. 11 του ν.3051/2002 (220/Α'). 

2. Τις διατάξεις του άρθρ. 8 του ν.3051/2002. 

3. Το υπ’αριθμ. 1575/19.7.2005 έγγραφο των Δημοτι¬ 
κών Βρεφονηπιακών Σταθμών Δήμου Περιστεριού για την 
επικείμενη έκδοση προκήρυξης, πλήρωσης σαράντα έξι 
(46) συνολικά θέσεων εργασίας τακτικών υπαλλήλων, 
διαφόρων κατηγοριών, κλάδων και ειδικοτήτων για τους 
Δημοτικούς Βρεφονηπιακούς Σταθμούς Περιστεριού. 

4. Το γεγονός ότι η απόφαση αυτή δεν προκαλεί δαπάνη 
σε βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργασίας 
για τους Δημοτικούς Βρεφονηπιακούς Σταθμούς Περιστε¬ 
ριού, που πρόκειται να πληρωθούν από άτομα που προ¬ 
στατεύονται από τις διατάξεις του ν.2643/1998 σε δύο (2). 

Β. Κατανέμουμε τον ανωτέρω αριθμό θέσεων κατά κα¬ 
τηγορία προστατευομένων προσώπων, ως εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΤΗΓΟΡΙΑ ΠΡΟΣΤΑΤΕΥΟΜΕΝΩΝ ΘΕΣΕΙΣ 

_ ΠΡΟΣΩΠΩΝ _ ν.2643/1998 

α) Άτομα με ειδικές ανάγκες (Α.Μ.Ε.Α.) 

(πρώτο εδάφιο περίπτωσης β' παραγ. 1, 

άρθρ.1 ν.2643/1998) _ 1 

β) Πολύτεκνοι (περίπτωση Α' παραγ. 1, 

άρθρου 1 ν.2643/1998) _ 1 

Γ. Κατανέμουμε τις ανωτέρω θέσεις ως εξής: 

ΝΟΜΟΣ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 

ΕΙΔΙΚΟΤΗΤΑ ΠΡΟΣΤΑΣΙΑΣ ν.2643/ 

_ 1998 

ΑΤΤΙΚΗΣ ΔΗΜΟΤΙΚΟΙ 

ΒΡΕΦΟΝΗ- ΔΕ Διοικητικών Α.Μ.Ε.Α. 1 

ΠΙΑΚΟΙ Γραμματέων 

ΣΤΑΘΜΟΙ 

_ ΠΕΡΙΣΤΕΡΙΟΥ _ 

» » Ε16 Προσωπικού Πολυτέκνων 1 

_ Καθαριότητας _ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2005 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθμ. Δ9/Α/28867/7421 (6) 

Ανασυγκρότηση επιτροπής για τη διαπίστωση της αντικει¬ 
μενικής αδυναμίας άσκησης καθηκόντων ειδικότητας 
του Ελεγκτή Εναέριας Κυκλοφορίας και για την αναγνώ¬ 
ριση δικαιώματος αποζημίωσης λόγω θανάτου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της Διεθνούς Σύμβασης «περί Διεθνούς 
Πολιτικής Αεροπορίας» που κυρώθηκε με τον ν.211/1947 
(ΦΕΚ 35 Α) και ειδικότερα τις διατάξεις του παραρτήμα¬ 
τος 1 (Αππθχ 1) αυτής. 

2. Τις διατάξεις του άρθρου 4,5 του β.δ. 890/1962 (ΦΕΚ 
225 Α) «περί υγειονομικής εξετάσεως Ιπταμένων Πολιτι¬ 
κής Αεροπορίας». 

3. Τις διατάξεις του άρθρου 15 του β.δ. 636/1972 (ΦΕΚ 
182 Α) «περί πτυχίων και αδειών της Πολιτικής Αεροπο¬ 
ρίας» όπως αυτό τροποποιήθηκε μεταγενέστερα. 

4. Τις διατάξεις του άρθρου 29 Ατού ν. 1558/1985 (ΦΕΚ 
137/Α) «Κυβέρνηση και Κυβερνητικά Όργανα» όπως συ¬ 
μπληρώθηκε μετο άρθρο 27 του ν.2081 /1992 (ΦΕΚ 154/Α) 
όπως προστέθηκε και αντικαταστάθηκε με την παρ. 2α 
του άρθρου 1 του ν.2469/1997 (ΦΕΚ38/Α), όπως κωδικο- 
ποιήθηκε με το άρθρο 90 του π.δ. 63/2005. 

5. Τις διατάξεις του άρθρου 35 παραγρ. 7 του ν.2912/ 
2001 (ΦΕΚ 94/Α) «περί προσαρμογής στις διατάξεις της 
οδηγίας 94/56 Ε.Κτου Ευρωπαϊκού Συμβουλίου κ.τ.λ. και 
το π.δ. 8/2004 (ΦΕΚ 4/Α) «περί προϋποθέσεων καταβολής 
αποζημιώσεως στους Ελεγκτές Εναέριας Κυκλοφορίας 
σε περίπτωση οριστικής απώλειας ειδικότητας». 

6. Τις διατάξεις του άρθρου 48 του ν.2963/2001 «περί 
οργάνωσης και λειτουργίας των δημοσίων και άλλες δια¬ 
τάξεις» (ΦΕΚ 268α/23.11.2001). 

7. Τηνυπ’αριθμ. ΥΠΑ/Δ4/Α/1179/1563/9.4.2003 (ΦΕΚ411/ 
Β) Υπουργική απόφαση «περί έγκρισης Ρυθμιστικού Πλαισί¬ 
ου Λειτουργίας των Υπηρεσιών Εναέριας Κυκλοφορίας». 

8. Την υπ’ αριθμ. Δ9/Α/23573/6096/14.6.2004 απόφαση 
συγκρότησης Επιτροπής που δημοσιεύθηκε στο με 
αριθμ. 919/Β/18.6.2004 ΦΕΚ. 


9. Την ανάγκη ανασυγκρότησης της εν λόγω Επιτροπής 
λόγω μεταβολής της υπηρεσιακής κατάστασης του Προ¬ 
έδρου και των μελών αυτής. 

10. Την υπ’ αριθμ. 2/67639/0022 Απόφαση των Υπουρ¬ 
γών Οικονομίας και Οικονομικών και Μεταφορών και Επι¬ 
κοινωνιών «Καθορισμού του ύψους της αποζημίωσης της 
Επιτροπής για την διαπίστωση της αντικειμενικής αδυνα¬ 
μίας άσκησης των καθηκόντων ειδικότητας του Ελεγκτή 
Εναέριας Κυκλοφορίας (ΦΕΚ4/Β/10.1.2005). 

11. Το γεγονός ότι από τις διατάξεις της απόφασης αυ¬ 
τής δεν προκύπτει δαπάνη σε βάρος του κρατικού προϋ¬ 
πολογισμού, αποφασίζουμε: 

1. Ανασυγκροτούμε την πενταμελή επιτροπή που ορί¬ 
σθηκε με την υπ’αριθμ. πρωτΔ9/Α/23573/6096/14.6.2004 
απόφαση του Υπουργού Μεταφορών και Επικοινωνιών 
και δημοσιεύθηκε στο με αριθμ. 919/Β/18.6.2004 ΦΕΚ. ως 
ακολούθως: 

α. Υποδιοικητής ΥΠΑ, Ανδριανόπουλος Ιωάννης ως 
πρόεδρος 

β. Κουρτίδου - Παπαδέλη Χρυσούλα, ιατρός πνευμονο¬ 
λόγος 

γ. Λαζάρου Νικόλαος, Α/σμχός (ΥΙ), ιατρός οφθαλμία¬ 
τρος 

δ. Αργυριάδης Ηλίας, με Α' βαθμό κλάδου ΠΕ Μηχανι¬ 
κών, Προϊστάμενος Δ/νσης του Υ.Μ.Ε. 

ε. Ρεπαπής Κων/νος Κλάδου ΠΕ Δημοσιονομικών, Προϊ¬ 
στάμενος Δ/νσης Γ ενικού Λογιστηρίου του 
Κράτους του Υπουργείου Οικονομίας και Οικονομικών 
ως μέλη. 

2. Αναπληρωματικούς των μελών ορίζουμε αντίστοιχα 
τους: 

α. Τσάκωνα Κων/νο, Σ/μγό (ΥΙ), ιατρό καρδιολόγο, 
β. Δετζώρτζη Ανδρέα, Επισμηναγό (ΥΙ), ιατρό Ψυχίατρο, 
γ. Δεμερούτη Ξένη, με Α' βαθμό, κλάδου ΠΕ Διοικητι¬ 
κού, Προϊσταμένη Δνσης Διοικητικού του Υ.Μ.Ε. 

δ. Ντάσιο Δημήτριο, με Α' βαθμό του κλάδου ΠΕ Δημο¬ 
σιονομικών 

3. Γραμματέας της Επιτροπής ορίζεται ο με Α' βαθμό 
κλάδου ΠΕ2 Ελεγκτών Εναέριας Κυκλοφορίας Μπάρκης 
Ευστάθιος με αναπληρωματικό αυτού τον με Β' βαθμό, 
κλάδου ΠΕ2 Ελεγκτών Εναέριας Κυκλοφορίας Πατούρα 
Κωνσταντίνο. 

4. Κατά τα λοιπά η απόφαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2005 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠ ΗΣ 


Τροποποίηση 1 η προϋπολογισμού Κεφαλαίου Πλοηγικής 
Υπηρεσίας έτους 2005. 

Με τις υπ’αριθμ. Μ. 8423.1/02/05/15.6.2005 και 
Μ.8423.1/04/05/21.7.2005 Αποφάσεις του Υπουργού 
Εμπορικής Ναυτιλίας εγκρίθηκε ο προϋπολογισμός του 
Κεφαλαίου της Πλοηγικής Υπηρεσίας Οικονομικού 
Έτους 2005 και η 1η τροποποίηση αυτού, του οποίου τα 
τελικά αποτελέσματα διαμορφώνονται ως εξής: 

ΕΣΟΔΑ: 10.507.914,00 € 

ΕΞΟΔΑ: 10.339.127,63 € 

Πλεόνασμα 168.786,37 € 

(Απόφαση Υπ. Οικονομικών αριθμ. πρωτ.: 2/39383/0094 
και 2/32472/0094/28.7.2005). 

Πειραιάς, 29 Ιουλίου 2005 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




